钦定古今图书集成/明伦汇编/闺媛典/第005卷 > 《团扇郎六首》
## 钦定古今图书集成/明伦汇编/闺媛典/第005卷 > 《团扇郎六首》

《古今乐录》曰：“《团扇郎歌》者，晋中书令王珉捉白团扇，与嫂婢谢芳姿有爱，情好甚笃。嫂捶挞婢过苦，王东亭闻而止之。芳姿素善歌，嫂令歌一曲，当赦之。应声歌曰：‘《白团扇》，辛苦五流连，是郎眼所见’。珉闻，更问之：‘汝歌何遗’？芳姿即改云：‘《白团扇》，憔悴非昔容，羞与郎相见’。后人因而歌之。”

《七宝画团扇》，“灿烂明月光。饷郎却暄暑，相忆莫相忘。
青青林中竹，可作白团扇。动摇郎玉手，因风托方便。
犊车薄不乘，步行耀玉颜。逢侬都共语，起欲著夜半。”
“团扇薄不摇，窈窕摇蒲葵。相怜中道罢，定是阿谁非。
御路薄不行，窈窕决横塘。团扇障白日，面作芙蓉光。
白练薄不著，趣欲著锦衣。异色都言好，青白为谁施。”